text: Prognose: Carl Holst kommer i Folketinget
  16 marts 2015 kl. 19.14
  Selv om Venstre ser ud til at gå tilbage ved næste valg, kommer Carl Holst i Folketinget, siger en valgforsker.
  Det viser Altingets gennemgang og vurdering af Venstres kandidater, som er baseret på valgforsker Søren Risbjerg Thomsens seneste geografiske prognose.
  Carl Holst stiller op i Esbjerg Omegn-kredsen. 
  Ved regionsvalget i 2013 fik han godt 94.000 stemmer. Så mange stemmer får han ikke ved et folketingsvalg, da storkredsen er noget mindre, og konkurrencen er en del hårdere. Han betragtes dog som favorit til det første V-mandat, skriver Altinget.
  